ปกติจะเป็นประจำเดือนประมานวันที่20 แต่รอบล่าสุดคือเป็นวัน22ซึ่งประจำเดือนรอบนี้เป็นลิ่มเลือด เวลาเดิน นอน หรือทำอะไรจะไม่ไหล แต่พอเวลานั่งฉี่หรือถ่ายจะไหลออกมาเป็นลิ่มเลือด และมีสีแดงสด ตั้งแต่เป็นมาคือรอบนี้น้อยที่สุด มันเป็นอันตรายรึเปล่าคะ
สวัสดีค่ะ ประจำเดือนที่ปกติจะมีระยะห่างระหว่างรอบเดือนตั้งแต่ 21-35 วัน และจะมีเลือดออกนาน 2-7 วัน โดยมีปริมาณเลือดประจำเดือนประมาณ 20-80 มิลลิลิตรดังนั้นหากประจำเดือนที่มามีปริมาณพอสมควรที่ต้องใส่ผ้าอนามัยไว้ และมานานตั้งแต่ 2 วันขึ้นไป และไม่เกิน 7 วัน รวมถึงไม่มีอาการปวดท้องน้อยรุนแรง ก็ถือว่าเป็นประจำเดือนที่ปกติ การที่มีเลือดประจำเดือนออกมาน้อยกว่าที่เคยเป็นนั้น อาจเกิดจากปัจจัยต่างๆ เช่น มีความเครียด ทำงานหนัก อดอาหาร มีน้ำหนักลด มมีภาวะโลหิตจาง เป็นต้น